《东皋》
元代·唐元

喧晨步东皋，春风袭杖屦。
溪流带落花，晴烟袅飞絮。
濯足竹边泉，散策松下路。
幽禽忽惊起，飞过溪南树。
林深疑无人，俄闻响机杼。

作者简介：（1269—1349）元徽州歙县人，字长孺。工诗，善古文，与洪焱祖、俞赵老称新安三俊。泰定帝时以文学起为平江路学录，升南轩书院山长。后以徽州路儒学教授致仕。有《易传义大意》、《见闻录》、《筠轩集》。